text: Dansk Folkeparti opnår valg i Hedensted
  19 juni 2015 kl. 21.07
  Dansk Folkepartis store fremgang sætter sig også spor i Hedensted-kredsen, hvor den unge Tilde Bork fra Herning er valgt til Folketinget.
  21-årige Tilde Bork er er i gang med sin uddannelse som finansøkonom, som færdiggøres denne sommer. Hun er også medlem af regionsrådet i Midtjylland, hvor hun sidder i de to rådgivende udvalg; Regional Udvikling, Psykiatriområdet Og Det Specialiserede Socialområde og et midlertidigt udvalg omkring Borgerdialog.
  Derudover bruger hun også tid i DF Ungdoms hovedbestyrelse, hvor hun er landskasserer.
  Ligesom i resten af landet er Dansk Folkeparti gået stærkt frem i Hedensted Kommune, hvor partiet næsten har fordoblet stemmetallet.
  Samtidig er Venstre reduceret til under en fjerdedel af stemmerne - og det gør DF til kommunens største parti.
  Hedensted er ellers traditionelt en meget stærk Venstre-kommune, og partiet fik ved seneste byrådsvalg næsten halvdelen af stemmerne.
  DF har fået i alt 30,3 pct. af stemmerne mod Venstres 24,2.
  